**AJKA VÁROS NÉMET NEMZETISÉGI**

**Ö N K O R M Á N Y Z A T A**

 8401 AJKA, Városháza Szabadság tér 12.

(88) 521-100 fax:(88) 212-794

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ügyszám:** 04/60-2/2019

**Készítette:** Tóth Gergely

**Tárgy:** Pályázat benyújtása „Nemzetiségi kulturális kezdeményezések 2020. évi költségvetési támogatására” című pályázati felhívásra

### *ELŐTERJESZTÉS*

**a Képviselő-testület 2019. november 21.-i ülésére**

**Tisztelt Képviselő-testület!**

A Miniszterelnökség Egyházi és Nemzetiségi Kapcsolatokért Felelős Államtitkársága (a továbbiakban: Miniszterelnökség) megbízásából a Bethlen Gábor Alapkezelő Zrt. (a továbbiakban: Alapkezelő), mint támogató nyílt pályázati kiírást hirdet meg a bolgár, a görög, a horvát, a lengyel, a német, az örmény, a román, a ruszin, a szerb, a szlovák, a szlovén és az ukrán (a továbbiakban: a kiírás körébe tartozó nemzetiségek) nemzetiségi kulturális kezdeményezések 2020. évi költségvetési támogatására.

A pályázati kiírás célja a kiírás körébe tartozó nemzetiségek kulturális hagyományainak, tárgyi és szellemi kulturális kincsei megőrzésének, méltó folytatásának támogatása értékhordozó tevékenységeinek, közművelődési feltételeinek javítása érdekében a nemzetiségi közösség egészét, vagy jelentős részét érintő, a nyelvi és kulturális identitás szempontjából meghatározó, kulturális és tudományos kezdeményezések támogatása; a nemzetiségi közösségek hitéletét erősítő útmenti keresztek állításának, felújításának támogatása; a teremtésvédelem érdekében végzett tevékenység támogatása.

Pályázat benyújtására jogosultak a kiírás körébe tartozó nemzetiségi önkormányzatok is.

A kiírás keretében támogatott tevékenység megvalósítási időszaka:

2020. január 1. – 2020. december 31.

A rendelkezésre álló forrás 700.000.000,- Ft,

A pályázatot az Elektronikus Pályázatkezelési és Együttműködési Rendszerben (a továbbiakban: EPER) lehet benyújtani, magyar nyelven. Egy pályázó – különböző célokra - több pályázatot is benyújthat jelen kiírás keretében.

A pályázati adatlap lezárásának és benyújtásának határideje

- elektronikus feltöltés lezárása: 2019. december 1. 16:00 óra

Az elnyerhető támogatás összegének alsó határa 200.000,- Ft, felső határa 1.500.000,- Ft.

A támogatás rendelkezésre bocsátása egyösszegben, támogatási előleg formájában történik, utólagos elszámolási kötelezettség mellett. Támogatás intenzitása mértéke: 100%.

A pályázat benyújtásához saját forrás biztosítása nem szükséges.

A pályázatok benyújtása során, a pályázat benyújtásának (véglegesítésének) időpontjáig a pályázónak az adott pályázati évben megjelenő nemzetiségi felhívás vonatkozásában egyszeri pályázati díjat kell megfizetnie, amelynek összege 3.000,- Ft.

Pályázati alcélok:

 nemzetiségi vonatkozású tudományos konferencia k, kutatói programok szervezése;

 nyomdákész alkotások kiadása, publikálása az alábbi témakörökben:

a) kulturális-közéleti nemzetiségi folyóiratok, magazinok (az országos nemzetiségi önkormányzatok által azonos jogcímen támogatott országos nemzetiségi lapok nem pályázhatnak);

b) konferenciák anyagai;

c) a térség tájékoztatását szolgáló nemzetiségi nyelvű hírlevél, iskolai újság;

d) egy adott nemzetiség nyelvén íródott irodalmi alkotások (verseskötet, prózai, színpadi, drámai művek);

e) a vallás anyanyelvi gyakorlásához szükséges kiadványok;

f) tudományos értekezések és ismeretterjesztő művek, már lezajlott kutatások eredményei;

g) képzőművészeti katalógusok, egy-egy nemzetiség életét fotókkal reprezentáló anyanyelvű vagy többnyelvű albumok;

h) naptárak, térképek; kalendáriumok (évkönyvek);

i) CD-ROM-ok, DVD-k, a nemzetiség kulturális hagyományait megörökítő egyéb kép- és hanghordozók;

 az adott nemzetiség nyelve n íródott könyvek, folyóiratok, kép-es hang hordozok beszerzésé;

 múzeumok, galériák, helytörténeti kiállítások, levéltárak, falu hazák kiállítási anyagának archiválása

 nemzetiségi önkormányzatok saját elektronikus holnapjának létrehozása, működtetésé, szerkesztésé, tartalom bővítésé; (az országos nemzetiségi önkormányzatok által támogatott országos nemzetiségi lapok nem pályázhatnak)

 kulturális es hitéleti hagyományok ápolását célzó rendezvények, valamint a nemzetiség kulturális identitásának es hitéletének közösségben történő elmélyítését szolgáló programok;

 nemzetiségi nyelvű hitéleti programok, valamint a hazai nemzetiségek hagyományainak, nyelvének ápolását, a nemzetiségi identitás erősítését szolgáló anyanyelvű vagy kétnyelvű kiadói tevekénység;

 nemzetiségi kutatási programok es a kutatások eredményei publikálásának támogatása

 a nemzetiségi közösségek hitéletet erősítő útmenti keresztek állítása, felújítása,

 a teremtésvédelem érdekében végzett tevekénység támogatása.

**FIGYELEM!** A kétnyelvű kiadványok esetében az anyanyelv aránya nem lehet 50%-nál alacsonyabb.

**FIGYELEM!** Jelen pályázati kiírás keretében nem nyújtható be pályázat olyan tevékenység megvalósítására, amely párhuzamosan meghirdetett nemzetiségi pályázati kiírás (NEMZ-CISZ- 20, NEMZ-TAB-20) keretében támogatható lett volna.

A pályázati felhívás céljának keretében lehetőséget látunk egy német-sváb-magyar szótárkiadvány kiadására, valamint a sváb bálhoz támogatására.

Kérem a T. Képviselő-testületet, hogy az alábbi határozati javaslat elfogadásával a pályázatot támogatni szíveskedjék.

### *HATÁROZATI JAVASLAT I.*

1. Ajka Város Német Nemzetiségi Önkormányzatának Képviselő-testülete „Nemzetiségi kulturális kezdeményezések 2020. évi költségvetési támogatására” című támogatási felhívásra könyvkiadáshoz kapcsolódóan pályázatot kíván benyújtani. A pályázat benyújtásával elnyerni kívánt támogatás maximális összege 1.500 000 Ft.
2. Ajka Város Német Nemzetiségi Önkormányzatának Képviselő-testülete felhatalmazza az elnököt, hogy a pályázat benyújtásához szükséges nyilatkozatokat megtegye és utasítja, hogy a költségeket a 2020. évi költségvetésbe tervezze bele.
3. Ajka Város Német Nemzetiségi Önkormányzatának Képviselő-testülete felhatalmazza az elnököt, hogy a pályázat benyújtásához szükséges pályázati díj (3000 Ft) elutalásáról gondoskodjon.

**Felelős:** elnök

**Határidő:** 2019. december 1.

### *HATÁROZATI JAVASLAT II.*

1. Ajka Város Német Nemzetiségi Önkormányzatának Képviselő-testülete „Nemzetiségi kulturális kezdeményezések 2020. évi költségvetési támogatására” című támogatási felhívásra, kulturális rendezvény megszervezéséhez kapcsolódóan pályázatot kíván benyújtani. A pályázat benyújtásával elnyerni kívánt támogatás maximális összege 1.500 000 Ft.
2. Ajka Város Német Nemzetiségi Önkormányzatának Képviselő-testülete felhatalmazza az elnököt, hogy a pályázat benyújtásához szükséges nyilatkozatokat megtegye és utasítja, hogy a költségeket a 2020. évi költségvetésbe tervezze bele.
3. **Felelős:** elnök
4. **Határidő:** 2019. december 1.

# Ajka, 2019. november 20.

## Töltl János

**elnök**